internet vaartha 103 Views
హైదరాబాద్‌ : దేశంలో అత్యంతప్రాచుర్యం పొందిన రియల్‌ఎస్టేట్‌ జాబితాలో హైదరాబాద్‌కు చెందిన అశోకా డెలవపర్స్‌ అండ్‌ బిల్డర్స్‌ చేరింది. ఆలిండియా స్థాయిలో 20వ ర్యాంకు దక్కించుకుంది. డిఎల్‌ఎఫ్‌, గోద్రెజ్‌ ప్రాపర్టీస్‌, లోథాగ్రూప్‌లు దేశంలో అత్యంత ప్రాచుర్యంపొందిన సంస్థల్లోనిలిచాయి. ట్రా రీసెర్చ్‌ సహకారంతో బ్లూబైట్స్‌ నిర్వహించిన అధ్యయన నివేదికలో తేలింది. గుర్‌గావ్‌ కేంద్రంగా ఉన్న డిఎల్‌ఎఫ్‌ అత్యంతప్రముఖ రియల్‌ఎస్టేట్‌బ్రాండ్‌గా నిలిచింది. తర్వాతస్థానం ముంబై కేంద్రంగా ఉన్న గోద్రెజ్‌ప్రాపర్టీస్‌ సొంతం చేసుకుంది. మరో రియల్‌ఎస్టేట్‌ డెవలపర్‌ లోథాగ్రూప్‌ మూడోస్థానంలో నిలిచింది. హీరానందాని నాలుగోస్థానంలో ఉన్నట్లు బ్లూబౌట్స్‌ ప్రకటించింది. టాటా హౌసింగ్‌ ఐదోర్యాంక్‌తో నిలిచింది. బెంగళూరుకు చెందిన ప్రెస్టిజ్‌ ఎస్టేట్స్‌ ఆరోస్థానంలో నిలిచింది. ముంబై బయటి ప్రాంతాల్లో కేంద్రీకృతంగా కార్యకలాపాలు నిర్వహిస్తున్న రెండోసంస్థగా ఈ జాబితాలో చేరింది. టాప్‌ పదిస్థానాల్లో ఎనిమిది రిలయ్ ఎస్టేట్‌ డెవపర్లు ముంబైకేంద్రంగా కార్యకలాపాలు నిర్వహిస్తున్నవారే.కె.రహేజాకార్ప్‌ ఏడోర్యాంక్‌లోను, షాపూర్జీ పల్లోంజీ ఎనిమిదోర్యాంక్‌లోఉంది. ఓబరాయ్ రియాల్టీ తొమ్మిదోర్యాంక్‌లో ఉంది. ఇండియాబుల్స్‌ రియల్‌ ఎస్టేట్‌ పదోర్యాంక్‌లో నిలిచింది. మొత్తం మీద 57రియల్‌ఎస్టేట్‌ బ్రాండ్లుఈదేశంలో అత్యంత ప్రముఖమైన రియల్‌ఎస్టేట్‌ బ్రాండ్స్‌ జాబితాలోఉన్నాయి. వీటిలో 28బ్రాండ్లు ముంబుకు చెందినవే కావడం గమనార్హం. 14 బ్రాండ్లు దేశ రాజధాని ఢిల్లీ కేంద్రంగా పని చేస్తుంటే మరో 10 బెంగళూరు, మూడు పుణె, చైన్నె, హైదరాబాద్‌ల నుంచి ఒక్కొక్క బ్రాండ్‌ ఉన్నాయి.